ŉ Trein wat blaf soos ŉ hond | Maroela Media
ŉ Trein wat blaf soos ŉ hond
Argieffoto (Foto: sharonang, Pixabay)
Navorsers in Japan het ŉ trein met ŉ luidspreker toegerus wat blafgeluide uitsaai om ongelukke op die spoor te voorkom.
Die Asahi Shimbun-koerant in Tokio het berig ŉ kombinasie van klanke, die geblaf van ŉ hond en die geblaas van ŉ bok, het ten doel om diere te waarsku dat ŉ trein op pad is.
Beamptes van die Spoorweg-tegniesenavorsingsinstituut (RTRI) het gesê ŉ drie sekonde geblaas van die klank wat ŉ bok maak wat volg deur ŉ geblaf vir 20 sekondes lank, is genoeg om die bokke se aandag te trek en dan af te skrik.
RTRI-navorsers het gesê die toetse, wat laat in die aand uitgevoer is – die tyd wanneer bokke gewoonlik naby die spoorlyn bymekaarkom, het daartoe gelei dat minder soveel bokke as tevore gesien is. Indien dit doeltreffend is, sal toekomstige planne statiese “blaf”-persele insluit waar die bokke gewoonlik gesien word, maar luidsprekers sal nie geïnstalleer word waar mense naby die spoorlyn woon nie.
Die bokke word aangetrek na die spoorlyn, weens die behoefte aan yster in hul dieet. Daar is bevind hulle lek die ysterskaafsels, wat deur die friksie van die trein op die spoorlyn veroorsaak word.
Vorige planne het ingesluit om leeu-uitskot op die treinspoor te spuit, maar dié plan is laat vaar toe reën dit byna dadelik weggespoel het.
Die ministerie van vervoer in Japan sê ŉ rekord getal van 613 bokke en ander wilde diere is in 2016 deur treine getref en dit het tot vertragings van tot 30 minute of meer vir die passasiers gelei.
Grafika: Asahi Shimbun
Die Springbokke moet daai trein ry
Jy het my dag gemaak…. :) :) :)